Page:King Alfred's West-Saxon Version of Gregory's Pastoral Care (2).djvu/388

Hatton MS.] bið se mann se ðe wirnð his sweorde blodes. Ðæt is ðonne ðæt mann forwierne his sweorde blodes, ðæt hwa forwirne his lare ðæt he mid ðære ne ofslea ðæs flæsces lustas. Eft cwæð Moyses be ðæm ilcan: Min sweord itt flæsc. Gehieren eac ða ðe oninnan him gediglað & gehydað ða godcundan lare ðone egeslican Godes cwide ðe to him gecweden is, forðæm ðæt se ege ðone oðerne ege útadrife, ðæt is ðonne se cwide hu mon ðæt feoht befæste ðæm ciepemen ðe he scolde forðsellan to wæstme, & ða forðyðe he forwandode ðæt he swa ne dyde, ða ageaf he hit to unðances, & his eac hæfde micelne dem. Eac hi sculon gehiran ðætte sanctus Paulus geliefde ðæt he swa micele unscyldigra wære his niehstena blodes swa he læs wandade ðæt he hira unðeawas ofsloge. Hi magon gehieran be ðæm cuide ðe he cwæð, he cwæð: Hwæt ge sint ealle mine gewietan ðæt ic eom clæbe & unscildig nu giet to dæg eowres ælces blodes, forðæm ic næfre ne forwandode ðæt ic eow ne gecyðde eall Godes geðeaht. Eac hi sculon gehieran hu sanctus Iohannes wæs gemanod mid ðæs engles stemne, ða ða he cwæð to him: Se ðe gehire ðæt hine mon clipige, clipie he eac oðerne, & cweðe, cum. Ðæt is, se ðe ongiete ðæt he sie gecieged mid godcundre stemne, ðætte he eac cigende & lærende oðre ðider tio & laðige ðider he getogen bið, ðylæs he finde ða furu betynede ongean hine, ðonne he cume, gif he cume idelhende to, & ða mid him ne brenge, ðe he ðider laðian scolde. Hie scoldon gehieran hu Essais se witga hreowsigende hine selfne tælde, ða he wæs [on]æled mid ðy upcundan leohte, he cwæð: Waa me ðæs ic swigode! Eac hie sculon gehieran ðætte ðurh Salomon is gehaten ðæm monnum ðe lust- day, because I never neglected to reveal to you all the counsel of God." They ought also to hear how St. John was admonished by the voice of the angel, saying to him: "He who hears one calling to him, let him call another also, and say 'Come."" That is, that he who perceives that he is called with the divine voice, is also to draw and invite others to where he is drawn, by calling and teaching them, lest he find the door shut against him when he comes, if he comes empty-handed, and does not bring with him those he ought to invite thither. They ought to hear how the prophet Isaiah repented and blamed himself, when he was inspired with the sublime light, saying: "Woe is me that I was silent!" They ought also to hear what is promised through Solomon to the men who cheerfully and actively